ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA PATRIMONIU

COMPARTIMENT SPAȚII CU ALTĂ DESTINAȚIE

TMI2023-015925/14.12.2023

**REFERAT DE APROBARE al**

**PROIECTULUI DE HOTĂRÂRE**

**privind prelungirea folosinței gratuite de către Episcopia Română Unită cu Roma Greco Catolică de Lugoj a imobilului situat în Timișoara, str. Plavoșin nr. 5 ( fostă str. Pompiliu Ștefu) și încheierea contractului de dare în folosință gratuită**

1. **Descrierea situației actuale :**

Episcopia Română Unită cu Roma, Greco – Catolică de Lugoj, prin adresa înregistrată cu nr. MTM2023-026074/21.11.2023 solicită acordarea în continuare a folosinței gratuite aferente spațiilor cu altă destinație situate în Timișoara, str. Plavoșin nr. 5.

Prin Hotărârea Consiliului Local al Municipiului Timișoara nr. 163/12.04.2005 privindatribuirea în folosință gratuită a spațiului situat în Timișoara, str. Plavoșin nr. 5, s-a aprobat atribuirea spațiului cu altă destinație decât aceea de locuință din Timișoara, str. Plavoșin nr. 5, situat la parterul imobilului, în suprafață de 145,21 m.p, proprietatea Municipiului Timișoara, domeniul public, cu destinația de biserică.

Prin Hotărârea Consiliului Local al Municipiului Timișoara nr. 45/23.02.2010 privindatribuirea în folosință gratuită a spațiului situat în Timișoara, str. Plavoșin nr. 5, s-a aprobat atribuirea spațiului cu altă destinație decât aceea de locuință din Timișoara, str. Plavoșin nr. 5, situat la parterul imobilului, în suprafață de 124,79 m.p și curte interioară în suprafață de 289,00 m.p, până la data de 11.01.2024 proprietatea Municipiului Timișoara, domeniul public, către Episcopia Română Unită cu Roma, Greco – Catolică de Lugoj, ca spațiu destinat asistării persoanelor vărstnice din zonă.

**2. Schimbări preconizate și rezultate așteptate :**

Întrucât atribuirea folosinței gratuite ale spațiilor cu altă destinație situate în Timișoara, str. Plavoșin nr. 5, atribuite în baza HCLMT nr. 163/12.04.2005, respectiv în baza HCLMT nr. 48/23.02.2010, expiră la data de 11.01.2024 este necesar ca spațiile din Timișoara, str. Plavoșin nr. 5, să fie folosite în continuare, de către Episcopia Română Unită cu Roma, Greco – Catolică de Lugoj, cu destinația de bisercă și spațiu destinat asistării persoanelor vărstnice din zonă.

**3. Alte informații:**

Cererea Episcopia Română Unită cu Roma, Greco – Catolică de Lugoj a fost supusă analizei în ședința a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum și în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, respectiv HCLMT nr. 482/31.10.2023 din data de 12.12.2023. Comisia a hotărât continuarea folosinței gratuite a spațiilor cu altă destinație situate în Timișoara, str. Plavoșin nr. 5, pe o perioadă de 5 ani și încheierea contractului de dare în folosință gratuită.

**4. Concluzii:**

Arătăm faptul că, Proiectul de hotărâre privind prelungirea folosinței gratuite de către Episcopia Română Unită cu Roma, Greco – Catolică de Lugoj, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

PRIMAR, ADMINISTRATOR PUBLIC,

DOMINIC FRITZ MATEI CREIVEANU

DIRECTOR,

CRISTIAN FRANȚESCU